ಆಭರಣ ಪ್ರಿಯರಿಗೆ ಕೊರೊನಾ ಸಂಕಟ!

– ವಾಚ್, ಬೆಲ್ಟ್ ಕೂಡ ಡೇಂಜರ್

ಬೆಂಗಳೂರು: ಆದಷ್ಟು ಕಡಿಮೆ ಒಡವೆ ವಸ್ತ್ರಗಳನ್ನು ಧರಿಸಿ. ಅಲ್ಲದೆ ವಾಚ್, ಬೆಲ್ಟ್ ಧರಿಸೋದನ್ನು ಕಡಿಮೆ ಮಾಡಿ. ನೀವು ಧರಿಸುವ ಬಟ್ಟೆಗಳು ಕೂಡ ಸಿಂಪಲ್ ಆಗಿರಲಿ. ವೈದ್ಯರು ಯಾವತ್ತೂ ಸೂಟ್ ಅಥವಾ ಏಪ್ರನ್ ನಲ್ಲೇ ಇರುತ್ತಿದ್ದೇವು. ಆದರೆ ಇದೀಗ ನಾವು ಕೂಡ ಕಡಿಮೆ ಬಟ್ಟೆ ಧರಿಸುತ್ತಿದ್ದೇವೆ ಎಂದು ತಜ್ಞ ವೈದ್ಯ ಡಾ. ಮನೋಹರ್ ತಿಳಿಸಿದ್ದಾರೆ.

ನಗರದಲ್ಲಿ ಇಂದು ಪಬ್ಲಿಕ್ ಟಿವಿ ಜೊತೆ ಮಾತನಾಡಿದ ಅವರು, ಉಂಗುರ, ಓಲೆ, ಬಳೆ, ಸರ, ಕನ್ನಡಕ, ವಾಚ್ ಎಲ್ಲವೂ ಅಪಾಯಕಾರಿಯಾಗಿರುತ್ತವೆ ಎಂದು ಎಚ್ಚರಿಕೆ ನೀಡಿದ್ದಾರೆ.

ಕೊರೊನಾ ಫೋಮೈಟ್ ಟ್ರಾನ್ಸ್ ಮೀಡರ್ ಇರುವುದರಿಂದ ಆಭರಣದಿಂದ ದೂರವಿರಿ. ಕೊರೊನಾ ರೋಗಿ ಕೆಮ್ಮಿದಾಗ, ಸೀನಿದಾಗ ಈ ವೈರಸ್ ಆಭರಣಗಳ ಮೇಲೆ ಹೆಚ್ಚು ಹೊತ್ತು ಜೀವಂತರವಾಗಿರುತ್ತದೆ. ನಂತರ ಆಭರಣ ಮುಟ್ಟಿದವರಿಗೆ ಅಪಾಯ ಹರಡುವ ಸಾಧ್ಯತೆ ಇದೆ ಎಂದು ತಿಳಿಸಿದ್ದಾರೆ.

ದೇಶ-ವಿದೇಶಗಳಲ್ಲಿ ಆಭರಣಗಳನ್ನು ಹಾಕುವುದರಿಂದ ದೂರ ಉಳಿಯಲಾಗುತ್ತಿದೆ. ವೈರಸ್ ಕೊಲ್ಲಬೇಕಾ ದಯಮಾಡಿ ಆಭರಣಗಳಿಂದ ದೂರವಿರಿ ಎಂದು ಸಲಹೆ ನೀಡಿದ್ದಾರೆ.